ธปท.ส่อล้มตั้งกองทุนมั่งคั่ง
ธปท.ส่อล้มแผนนำเงินทุนสำรองตั้งกองทุนความมั่งคั่งแห่งชาติ ระบุเงินไม่มากพอและลงทุนในต่างประเทศเสี่ยงสูง
15 ส.ค. 2554

ธปท.ส่อล้มแผนนำเงินทุนสำรองตั้งกองทุนความมั่งคั่งแห่งชาติ ระบุเงินไม่มากพอและลงทุนในต่างประเทศเสี่ยงสูง
ม.ร.ว.จัตุมงคล โสณกุล ประธานคณะกรรมการธนาคารแห่งประเทศไทย(กกธ.) เปิดเผยว่า มีความเป็นไปได้ว่าแผนงานการนำเงินสำรองระว่างประเทศไปตั้งกองทุนความมั่งคั่งแห่งชาติ(Sovereign Wealth Fund : SWF) เพื่อนำเงินไปลงทุนหาผลตอบแทนเพิ่มเติมอีกช่องทาง อาจจะต้องล้มเลิก เพราะเบื้องต้นเจ้าหน้าที่ธปท.ศึกษาพบว่าจริงๆแล้วปริมาณเงินทุนสำรองของไทยในขณะนี้น่าจะมีไม่มากพอ ที่นำไปตั้งกองทุน SWF บวกกับการลงทุนในต่างประเทศขณะนี้มีความเสี่ยง เพราะสถานการณ์เศรษฐกิจโลกมีความไม่แน่นอนสูง ดังนั้นเรื่องนี้ต้องพิจารณาให้รอบครอบต่อไป
ไในสถานการณ์นี้มองว่า ยังไม่ควรนำเงินสำรองออกไปลงทุน เพราะถ้ามีไม่มากพอก็ควรจะเก็บเป็นเงินสำรองประเทศ เพราะในหลัการเงินสำรองระหว่างประเทศก็ควรเป็นสำรองประเทศ ฉะนั้น การจะนำไปตั้งกองทุน การจะนำไปลงทุนในเรื่องบ่อน้ำมันก็อาจจะไม่เหมาะ เพราะมีความเสี่ยงสูง"ม.ร.ว.จัตุมลคลกล่าว